nl nl nl nl nl fr nl nl af nl af en de af nl nl nl nl af en nl en de en af af af af nl nl nl af nl
Afrikaanse Ekspatriate: taal en taalonderrig van Afrikaanssprekende emigrante
Welkom by hierdie blog wat fokus op taalkwessies rondom Afrikaanssprekende ekspatriate oftewel emigrante.
Die oorsprong van hierdie projek is ‘n vraelys op die Internet sowel as ‘n Facebook-groep wat deur Fanie Pretorius geskep is. Hierdie navorsing word in samewerking met die Noordwes-Universiteit se Skool vir Tale in Potchefstroom gedoen.
In November 2014 is ‘n artikel deur dr. Jako Olivier en prof. Ernst Kotzé na aanleiding van die vraelys voltooi – sien dit gerus by:
Die term ekspatriate (soortgelyk aan die Engelse vorme expatriate of expat) word op hierdie blog gebruik om te verwys na emigrante of uitgewekenes vanuit Suider-Afrika wat nou oorsee woon.
- 2012-Maart 2013 Insameling van navorsingdata (Fanie Pretorius)
- April-Mei 2013 Analise van data en samevoeging van inligting (NWU)
- 3 Julie 2013 Kongresreferaat gelewer oor voorlopige bevindings: LVSA/SAALA/SAVTO-kongres 2013 (Stellenbosch Universiteit)
- 11 November 2014 is die artikel op Litnet Akademies gepubliseer.
Hierdie inskrywing is bygevoeg op 2015/01/10 om 07:00 en is gestoor by Algemeen.
One Response to “Welkom!”
July 17th, 2013 at 22:39
As jy kyk na hoeveel geleenthede die Afrikaners in Belgie of Afrikaners in Nederland skep om bymekaar te kom waar ons almal net Afrikaans praat en hoeveel heen en weer ge-teks word oor onthou jy hierdie frase en daardie en kommentare soos daar is darem geen ander taal wat dinge kan uitdruk soos ons nie, stem ek nie heeltemal saam met die resultate nie.
Ons Suid Afrikaners is en kan met reg steeds trots wees op ons taal – dit is ryker as die meeste ander tale!
Dankie vir die navorsing en mag ons taal behoue bly in al sy prag vir die toekoms!
Ja, ek sal altyd ‘n Afrikaner van taal bly asook lojaal aan my land al is ek nie tans daar nie – my geval moet ek darem ook aan my seun dink – werk en bevordering vir ‘n blanke seun nie geredelik beskikbaar in SA en opleiding en geleenthede vir leergestremde kinders nog minder.
E-pos (sal nie geplaas word nie) (verplig)
Afrikaanse Ekspatriate word onderhou deur Jako Olivier (Noordwes-Universiteit, Potchefstroom)